section_heading: Arhitektura
paragraph_text: Crkva je jednobrodna građevina s malo istaknutim bočnim kapelama i četvrtastim svetištem. Iznad monumentalnog glavnog pročelja nalazi se dvokatni toranj s lukovičastim krovom. U višoj niši pročelne strane tornja smješten je kameni kip sv. Elizabete koja daruje prosjaka. U unutrašnjosti crkve ističe se pet velikih drvenih oltara, rad danas nepoznate, ali kvalitente radionice.